Nafarroako Parlamentuko Mahaiak, 2020ko martxoaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkezturiko galdera, ikasle behartsuak foru erkidegoaren funts publikoekin ordaintzen diren ikastetxe guztien artean banatzeko prozedura berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko martxoaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Javier García Jiménez jaunak, Legebiltzarraren Erregelamenduan ezarritakoaren babesean, honako galdera hau egiten du, Nafarroako Gobernuko Hezkuntzako kontseilariak idatziz erantzun dezan:

Egoera ahulean dauden ikasleak Foru Komunitateko funts publikoekin ordaintzen diren ikastetxe guztien artean banatzeko prozedura “orekatuagoa” abiarazi nahi du Nafarroako Gobernuko Hezkuntza Departamentuak. Zertan datza prozedura berri hori?

Iruñean, 2020ko martxoaren 2an

Foru parlamentaria: Javier García Jiménez